PRESSEMEDDELELSE

København, 30. november 2010

Operarejser i 2011 fra 65-Ferie

Et nyt program med operarejser har set dagens lys. Operaentusiaster kan med fordel vælge en pakkerejse, hvor transport, hotel, udflugter og operabilletter er samlet. På en 4 dages rejse kan man nå 3 forestillinger og få sit operabehov opfyldt for et stykke tid.

Programmet omfatter kendte, klassiske, populære og mere krævende operaer: Aida, La Traviata, La Bohéme, Tryllefløjten, Carmen, Poppeas Kroning, hele Wagners Ringen og meget mere.

Der er rejser til Verona, Wien Prag, Berlin, Dresden, Hamborg, Tallin og flere andre operabyer i Europa. For det erfarne operapublikum er der noget for enhver smag, og nybegynderen finder operarejser, der er nemme at gå til.

65-Ferie har i mange år produceret operarejser til Europæiske byer, men nu er rejserne samlet i ét selvstændigt program med rejser fra februar til august 2011.

Der er rejser på 3-4 dage og op til 9 dage. På de lidt længere rejser, er der lagt fritid ind, så man ikke får en overdosis af operaoplevelser og også har tid til andre aktiviteter.

Operaprogrammet er kommet på gaden sammen med 65-Feries sommerkatalog på 244 sider fyldt med bus- fly- og krydstogtsrejser.

Man kan se hele programmet her: www.65-ferie.dk/operarejser

Kontakt direkte til:

Marktingchef Anne-Mette Gjøderum: 33 76 64 75 · amg@65-ferie.dk

Adm. direktør Heidi Maak: 33 76 64 65 · heidi@65-ferie.dk